CELEX: 52019PC0369
Language: da
Date: 2019-08-28
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår listen med personer, der kan fungere som voldgiftsmænd i tvistbilæggelsesprocedurer

EUROPA-KOMMISSIONEN
            Bruxelles, den 28.8.2019
            COM(2019) 369 final
            2019/0170(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår listen med personer, der kan fungere som voldgiftsmænd i tvistbilæggelsesprocedurer
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (i det følgende benævnt "aftalen") i forbindelse med den planlagte vedtagelse af en afgørelse, som opstiller listen med personer, der kan fungere som voldgiftsmænd i tvistbilæggelsesprocedurer.
            
            
               2.Baggrund for forslaget
            
            
               2.1.Aftalen
            
            
               Aftalen tager sigte på at udvide det eksisterende brede bilaterale samarbejde på det økonomiske, handelsmæssige og politiske område og danner dermed på lang sigt grundlag for at videreudvikle forbindelserne mellem EU og Armenien. Gennem en intensiveret politisk dialog og et styrket samarbejde på en lang række områder skabes der med aftalen et grundlag for et mere effektivt bilateralt engagement med Armenien. 
            
            
               Undertegnelsen og den midlertidige anvendelse af aftalen blev godkendt ved Rådets afgørelse (EU) 2018/104 af 20. november 2017 og i henhold til aftalens artikel 385. Aftalen er blevet anvendt midlertidigt siden den 1. juni 2018.
            
            
               2.2.Partnerskabsudvalget
            
            
               Partnerskabsudvalget mødes i en særlig sammensætning for at drøfte alle spørgsmål i forbindelse med aftalens afsnit VI (Handel og handelsrelaterede anliggender), jf. aftalens artikel 363, stk. 7. Partnerskabsudvalget bistår Partnerskabsrådet ved udførelsen af dets opgaver og funktioner, jf. aftalens artikel 363, stk. 1 og 6. Det har beføjelser til at træffe afgørelser i de tilfælde, der er fastsat i aftalen, og på de områder, hvor Partnerskabsrådet har delegeret det beføjelser. Disse afgørelser er bindende for aftaleparterne, der skal træffe passende foranstaltninger med henblik på at gennemføre dem.
            
            
               2.3.Den påtænkte retsakt, der skal vedtages af Partnerskabsudvalget
            
            
               Hvis det ikke lykkes parterne at bilægge en tvist ved høring, giver den voldgiftsprocedure, der er beskrevet i aftalens afsnit VI, kapitel 13, den part, der har anmodet om høring, mulighed for at anmode om nedsættelse af et voldgiftspanel. Formålet med den påtænkte retsakt er at fastlægge Unionens holdning til Partnerskabsudvalgets vedtagelse af en liste med personer, der er villige og i stand til at fungere som voldgiftsmænd i tvistbilæggelsesprocedurer. 
            
            
               I henhold til aftalens artikel 339, stk. 1, skal Partnerskabsudvalget på grundlag af forslag fra parterne opstille en liste med mindst 15 personer, der er villige og i stand til at fungere som voldgiftsmænd. Listen skal bestå af tre dellister: en delliste for hver part og en delliste med personer, der ikke er statsborgere i nogen af parterne, og som skal fungere som formand for voldgiftspanelet. Hver delliste skal bestå af mindst fem personer. 
            
            
               Derfor er et udkast til en liste med fem kandidater til voldgiftsmænd fra Unionen, fem kandidater til voldgiftsmænd fra Republikken Armenien og fem tredjelandsstatsborgere, der kan fungere som formand i et voldgiftspanel, blevet drøftet med Republikken Armenien.
            
            
               De kandidater til voldgiftsmænd og formænd, som Unionen og Republikken Armenien har foreslået, har særlig ekspertise i lovgivning, international handel og andre spørgsmål vedrørende bestemmelserne i aftalens afsnit VI og forventes at opfylde det krav om uafhængighed, der er beskrevet nærmere i aftalens artikel 339, stk. 2. 
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne, har til formål at opstille en liste med personer, der er villige og i stand til at fungere som voldgiftsmænd i tvistbilæggelsesprocedurer. 
            
            
               Afgørelsen er det retlige instrument, som fastlægger den holdning, der skal indtages på Unionens vegne i Partnerskabsudvalget. 
            
            
               Ved denne afgørelse gennemføres Unionens fælles handelspolitik over for et østeuropæisk partnerland på grundlag af bestemmelserne i aftalen. Opstillingen af en liste med voldgiftsmænd er et retligt krav for etablering af de institutionelle strukturer, der gør Unionen og Republikken Armenien i stand til effektivt at tage hånd om bilaterale tvister vedrørende anvendelsen og fortolkningen af aftalens handelsdel. Den er i overensstemmelse med Unionens tilgang til tvistbilæggelsesdiscipliner, der er forhandlet på plads eller gennemført inden for rammerne af frihandelsaftaler med andre handelspartnere. 
            
            
               4.Retsgrundlag
            
         
         
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger. 
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Bestemmelsens anvendelse på det foreliggende tilfælde
            
            
               Partnerskabsudvalget er et organ, der er nedsat ved aftalen. Den afgørelse, som Partnerskabsudvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. aftalens artikel 363, stk. 6. Den påtænkte retsakt hverken supplerer eller ændrer aftalens institutionelle ramme. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Det materielle retsgrundlag
            
            
               4.2.1.Principper
            
            
               Det materielle retsgrundlag er artikel 207, stk. 3, og artikel 207, stk. 4, første afsnit, sammenholdt med artikel 218, stk. 9, i TEUF.
            
            
               4.2.2.Bestemmelsens anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører en sikring af gennemførelsen af Unionens fælles handelspolitik.
            
            
               Det materielle retsgrundlag for den foreslåede afgørelse er derfor artikel 207, stk. 3, og artikel 207, stk. 4, første afsnit.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207, stk. 3, og 207, stk. 4, første afsnit, sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Det påtænkes at offentliggøre Partnerskabsudvalgets afgørelse i Den Europæiske Unions Tidende efter vedtagelsen.
            
            
               2019/0170 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår listen med personer, der kan fungere som voldgiftsmænd i tvistbilæggelsesprocedurer
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 3, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 339, stk. 1, i partnerskabsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (i det følgende benævnt "aftalen") skal Partnerskabsudvalget opstille en liste med mindst 15 personer, der er villige og i stand til at fungere som voldgiftsmænd.
            
            
               (2)I overensstemmelse med aftalens artikel 385, stk. 5, er aftalen blevet anvendt midlertidigt siden den 1. juni 2018.
            
            
               (3)I overensstemmelse med aftalens artikel 339, stk. 1, har Unionen og Republikken Armenien hver foreslået kandidater, der er villige og i stand til at fungere som voldgiftsmænd, og er nået til enighed om fem tredjelandsstatsborgere, der kan fungere som formænd for voldgiftspanelet.
            
            
               (4)Partnerskabsudvalget bør opstille en liste med voldgiftsmænd.
            
            
               (5)Partnerskabsudvalgets afgørelse bør offentliggøres efter vedtagelsen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på vegne af Unionen i aftalens partnerskabsudvalg vedrørende vedtagelsen af en liste med personer, der er villige og i stand til at fungere som voldgiftsmænd, jf. aftalens artikel 339, stk. 1, skal baseres på Partnerskabsudvalgets udkast til afgørelse, der er knyttet til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Denne afgørelse er rettet til Kommissionen.
            
            
               Partnerskabsudvalgets afgørelse offentliggøres i Den Europæiske Unions Tidende.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 28.8.2019
            COM(2019) 369 final
            BILAG
            til
            RÅDETS AFGØRELSE
            om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår listen med personer, der kan fungere som voldgiftsmænd i tvistbilæggelsesprocedurer
            
               
         
         
            
               TILLÆG
            
            
               UDKAST
            
            
               PARTNERSKABSUDVALGET EU-REPUBLIKKEN ARMENIENS afgørelse nr. XX/XX
            
            
               af XXXX
            
            
               om opstillingen af en liste med voldgiftsmænd, jf. artikel 339, stk. 1, i den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side
            
            
               PARTNERSKABSUDVALGET HAR —
            
            
               under henvisning til den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (i det følgende benævnt "aftalen"), særlig artikel 339, stk. 1, og
            
            
               ud fra følgende betragtninger:
            
            
               1)I overensstemmelse med aftalens artikel 339, stk. 1, opstiller Partnerskabsudvalget en liste med mindst 15 personer, der er villige og i stand til at fungere som voldgiftsmænd. 
            
            
               2)I overensstemmelse med aftalens artikel 339, stk. 1, er listen sammensat af tre dellister, en delliste for hver part og en delliste med personer, der ikke er statsborgere i nogen af parterne, og som skal fungere som formand for voldgiftspanelet. Hver delliste skal bestå af mindst fem personer.
            
            
               (3)Den Europæiske Union og Republikken Armenien har hver foreslået fem kandidater og er nået til enighed om fem tredjelandsstatsborgere, der kan fungere som formand for et voldgiftspanel. Alle personer på listerne er villige og i stand til at fungere som formænd.
            
            
               4)For at sikre, at aftalen, særlig afsnit VI, kapitel 13, fungerer efter hensigten, skal Partnerskabsudvalget godkende listen —
            
            
               VEDTAGET DENNE AFGØRELSE:
            
            
               Artikel 1
            
            
               Listen med personer, der er villige og i stand til at fungere som voldgiftsmænd, jf. aftalens artikel 339, stk. 1, er fastsat i bilaget til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i …, den …
            
            
                     
                  
                  
                     
                        For Partnerskabsudvalget 
                     
                     
                  
               
                     
                  
                  
                     
                        Formand
                     
                  
               
         
            
               BILAG
            
            
               LISTE MED VOLDGIFTSMÆND, JF. ARTIKEL 339, I DEN OMFATTENDE OG UDVIDEDE PARTNERSKABSAFTALE MELLEM DEN EUROPÆISKE UNION OG DET EUROPÆISKE ATOMENERGIFÆLLESSKAB OG DERES MEDLEMSSTATER PÅ DEN ENE SIDE OG REPUBLIKKEN ARMENIEN PÅ DEN ANDEN SIDE
            
            
               Voldgiftsmænd foreslået af Den Europæiske Union 
            
            
               1.Claus–Dieter Ehlermann 
            
            
               2.Giorgio Sacerdoti 
            
            
               3.Jacques Bourgeois
            
            
               4.Pieter Jan Kuijper 
            
            
               5.Ramon Torrent
            
            
               Eksperter foreslået af Georgien
            
            
               1.Nora Sargsyan
            
            
               2.Arman Sargsyan 
            
            
               3.Grigor Bekmezyan
            
            
               4.Levon Gevorgyan
            
            
               5.Mushegh Manukyan
            
            
               Formænd 
            
            
               1.William Davey (USA)
            
            
               2.Helge Seland (Norge)
            
            
               3.Maryse Robert (Canada)
            
            
               4.Christian Häberli (Schweiz) 
            
            
               5.Merit Janow (USA)